EL
C 280/6
Επίσημη Εφημερίδα της Ευρωπαϊκής Ένωσης
21.7.2022
χρηματοοικονομικές εξασφαλίσεις για δραστηριότητες διαπραγμάτευσης στις αγορές ενέργειας, το ποσό του δανείου μπορεί να αυξηθεί για να καλύψει τις ανάγκες ρευστότητας που προκύπτουν από τις δραστηριότητες αυτές για τους επόμενους 12 μήνες.
Οι ανάγκες ρευστότητας που καλύπτονται ήδη από μέτρα ενίσχυσης βάσει του προσωρινού πλαισίου για την COVID-19 δεν καλύπτονται από την παρούσα ανακοίνωση.
Οι ανάγκες ρευστότητας θα πρέπει να καθορίζονται μέσω αυτοπιστοποίησης από τον δικαιούχο (***)· _____________ (*) Η σχετική αιτιολόγηση μπορεί να αφορά δικαιούχους που δραστηριοποιούνται σε τομείς που πλήττονται ιδιαίτερα από τις άμεσες ή έμμεσες επιπτώσεις της ρωσικής επίθεσης, συμπεριλαμβανομένων περιοριστικών οικονομικών μέτρων που λαμβάνει η Ένωση και οι διεθνείς της εταίροι, καθώς και των αντίμετρων που λαμβάνει η Ρωσία.
Οι επιπτώσεις αυτές μπορεί να είναι, μεταξύ άλλων, διαταραχές των αλυσίδων εφοδιασμού ή εκκρεμείς πληρωμές από τη Ρωσία ή την Ουκρανία, αυξημένη αστάθεια των τιμών στις αγορές ενέργειας και σχετικές παράπλευρες ανάγκες, αυξημένοι κίνδυνοι κυβερνοεπιθέσεων ή αυξημένες τιμές συγκεκριμένων εισροών ή πρώτων υλών που επηρεάζονται από την τρέχουσα κρίση.
(**) Όπως ορίζονται στο παράρτημα I του γενικού κανονισμού απαλλαγής κατά κατηγορία.
(***) Το σχέδιο ρευστότητας μπορεί να περιλαμβάνει τόσο το κεφάλαιο κίνησης όσο και το επενδυτικό κόστος.».
29.
Το σημείο 51 αντικαθίσταται από το ακόλουθο κείμενο: «51.
Πέραν των υφιστάμενων δυνατοτήτων που είναι διαθέσιμες σύμφωνα με το άρθρο 107 παράγραφος 3 στοιχείο γ) της ΣΛΕΕ και των δυνατοτήτων που περιγράφηκαν στην παρούσα ανακοίνωση, η προσωρινή στήριξη θα μπορούσε να μετριάσει τις εξαιρετικά σοβαρές αυξήσεις των τιμών του φυσικού αερίου και της ηλεκτρικής ενέργειας, τις οποίες οι επιχειρήσεις ενδέχεται να μην μπορούν να μετακυλίσουν ή στις οποίες ενδέχεται να μην μπορούν να προσαρμοστούν βραχυπρόθεσμα.
Θα μπορούσε επίσης να μετριάσει τις συνέπειες για τις επιχειρήσεις και να τις βοηθήσει να αντεπεξέλθουν στις απότομες αυξήσεις του κόστους που οφείλονται στην τρέχουσα κρίση.
Από την άλλη πλευρά, στο πλαίσιο των περαιτέρω μειώσεων του εφοδιασμού με αέριο, είναι επίσης σημαντικό να διατηρηθούν τα κίνητρα για μειώσεις της ζήτησης και να προετοιμαστούν σταδιακά οι επιχειρήσεις για να στραφούν προς τη μείωση της κατανάλωσης αερίου.
Η χορήγηση πρόσθετων ενισχύσεων ενδέχεται επί του παρόντος να εξακολουθεί να είναι ενδεδειγμένη για τη συνέχιση της δραστηριότητας ενεργοβόρων επιχειρήσεων.»
30.
Το σημείο 52 αντικαθίσταται από το ακόλουθο κείμενο: «52.
Η Επιτροπή θα θεωρήσει ότι οι εν λόγω κρατικές ενισχύσεις συμβιβάζονται με την εσωτερική αγορά βάσει του άρθρου 107 παράγραφος 3 στοιχείο β) της ΣΛΕΕ, εφόσον πληρούνται οι ακόλουθες προϋποθέσεις: α) η ενίσχυση χορηγείται το αργότερο μέχρι την 31η Δεκεμβρίου 2022 (*)· β) η ενίσχυση μπορεί να χορηγείται με τη μορφή άμεσων επιχορηγήσεων, φορολογικών πλεονεκτημάτων (**) και πλεονεκτημάτων πληρωμών ή με άλλες μορφές όπως επιστρεπτέες προκαταβολές, εγγυήσεις (***), δάνεια (****) και ίδια κεφάλαια, με την προϋπόθεση ότι η συνολική ονομαστική αξία των εν λόγω μέτρων δεν υπερβαίνει την εφαρμοστέα ένταση της ενίσχυσης και τα εφαρμοστέα ανώτατα όρια ενίσχυσης.
Όλα τα αριθμητικά στοιχεία που χρησιμοποιούνται είναι ακαθάριστα, δηλαδή προ της αφαίρεσης φόρων ή άλλης επιβάρυνσης· γ) η ενίσχυση που χορηγείται με τη μορφή επιστρεπτέων προκαταβολών, εγγυήσεων, δανείων ή άλλων επιστρεπτέων μέσων μπορεί να μετατραπεί σε άλλες μορφές ενίσχυσης, π.χ. επιχορηγήσεις, υπό την προϋπόθεση ότι η μετατροπή θα πραγματοποιηθεί το αργότερο έως τις 30 Ιουνίου 2023· δ) η ενίσχυση χορηγείται βάσει καθεστώτος με εκτιμώμενο προϋπολογισμό.
Τα κράτη μέλη μπορούν να περιορίζουν τις ενισχύσεις ώστε να καλύπτουν μόνο δραστηριότητες που στηρίζουν συγκεκριμένους οικονομικούς τομείς ιδιαίτερης σημασίας για την οικονομία ή για την ασφάλεια και την ανθεκτικότητα της εσωτερικής αγοράς.
Ωστόσο, τα όρια αυτά πρέπει να σχεδιαστούν με ευρύ τρόπο και να μην οδηγήσουν σε τεχνητό περιορισμό των δυνητικών δικαιούχων· ε)
για τους σκοπούς του παρόντος τμήματος, οι επιλέξιμες δαπάνες υπολογίζονται με βάση την αύξηση των δαπανών για φυσικό αέριο και ηλεκτρική ενέργεια, αύξηση που συνδέεται με τη ρωσική επίθεση κατά της Ουκρανίας.
Η μέγιστη επιλέξιμη δαπάνη είναι το γινόμενο του αριθμού των μονάδων φυσικού αερίου και ηλεκτρικής ενέργειας που προμηθεύεται ο δικαιούχος (*****) από εξωτερικούς προμηθευτές ως τελικός καταναλωτής (******) μεταξύ της 1ης Φεβρουαρίου 2022 και της 31ης Δεκεμβρίου 2022 το αργότερο (στο εξής: επιλέξιμη περίοδος), αφενός, και της αύξησης της τιμής που καταβάλλει ο δικαιούχος ανά καταναλωθείσα μονάδα, αφετέρου (μετρούμενη, για παράδειγμα, σε EUR/MWh), η οποία πρέπει να υπολογίζεται ως η διαφορά μεταξύ της μοναδιαίας τιμής που κατέβαλε ο δικαιούχος σε έναν δεδομένο μήνα κατά την επιλέξιμη περίοδο, αφενός, και του διπλάσιου (200 %) της μοναδιαίας τιμής που κατέβαλε κατά μέσον όρο ο δικαιούχος κατά την περίοδο αναφοράς από την 1η Ιανουαρίου 2021 έως την 31η Δεκεμβρίου 2021, αφετέρου (*******).
Από την 1η Σεπτεμβρίου 2022, η ποσότητα φυσικού αερίου και ηλεκτρικής ενέργειας που χρησιμοποιείται για τον υπολογισμό των επιλέξιμων δαπανών δεν πρέπει να υπερβαίνει το 70 % της κατανάλωσης του δικαιούχου για την ίδια περίοδο το 2021·